Washington Post: Guvernul Trump a spionat mai mulți jurnaliști care au scris despre implicarea Rusiei în alegerile din 2016.
Guvernul lui Donald Trump a deținut în seceret mai multe desfășurătoare telefonice ale unor jurnaliști ai publicației Washington Post. Aceștia au scris despre implicarea Rusiei în alegerile prezidențiale din 2016. Redactorul-șef a declarat că publicația este "profund afectată de această utilizare a puterii guvernamentale în scopul obţinerii unui acces la comunicaţii ale jurnaliştilor".
Guvernul lui Donald Trump a deținut în seceret mai multe desfășurătoare telefonice ale unor jurnaliști ai publicației Washington Post care scriau despre acuzațiile privint implicarea Rusiei în alegerile prezidențiale din 2016, din SUA, a relatat vineri cotidianul american.Jurnaliștii Ellen Nakashima şi Greg Miller, precum şi fostul jurnalist Adam Entous au primit o scrisoare din partea Ministerului american al Justiției, prin intermediul căreia au fost informați cu privire la desfășurătoarele liniilor lor telefonice fixe personale, dar și profesionale, și ale telefoanelor lor mobile “pentru perioada 15 aprilie 2017 – 31 iulie 2017", potrivit Washington Post.Redactorul-șef, Cameron Barr, a declarat că publicația este "profund afectată de această utilizare a puterii guvernamentale în scopul obţinerii unui acces la comunicaţii ale jurnaliştilor"“Ministerul Justiţiei trebuie să facă imediat lumină asupra motivelor intruziunii sale în activităţile reporterilor, care sunt protejaţi de primul amendament" al Constituţiei SUA, a continuat el.Uniunea Americană pentru Libertăţile Civile (ACLU) a subliniat că Ministerul Justiţiei “i-a spionat" pe aceşti jurnalişti, “după bunul plac al unui guvern". “Aceasta nu ar fi trebuit să se întâmple niciodată. Atunci când guvernul îi spionează pe jurnalişti şi sursele lor, aceasta compromite libertatea presei", a notat ACLU într-un tweet.